**Schneider Electric дава начало на Be smart. Start! – нова програма с 12-месечни стажове**

* До 1 февруари е срокът за подаване на заявления за четири позиции в Smart Factory в Пловдив
* Търсят се млади специалисти в областите на анализа на данни, автоматизацията и човешките ресурси

**София, 11-и януари 2021 г.** В самото начало на календарната година Schneider Electric, лидер в дигиталната трансформация на енергийното управление и автоматизацията, обявява старта на своята нова стажантска програма Be Smart. Start! Тя предлага 12-месечни платени стажове на млади специалисти в различни области – анализ на данни, автоматизация и човешки ресурси.

Вече са обявени първите четири позиции с тези профили за фабриката за производство на автоматични прекъсвачи на Schneider Electric в Пловдив – първата и единствена Smart Factory на компанията за цяла Източна Европа и демонстрационен център за 14 държави.

„*Всички позиции са с продължителност от 12 месеца и с осигурена подкрепа от ментори. Нашата цел е да предоставим на младите специалисти ценен практически опит в свръхмодерна индустриална среда с развита бизнес етика, както и да им предложим атрактивни условия*“, посочи г-жа Елена Ватрачка, директор „Човешки ресурси“ на Schneider Electric в България.

До 1-ви февруари 2021 г. в [Schneider Electric](https://www.jobs.bg/company/147359) очакват кандидатурите на млади специалисти, които са амбицирани да покажат и развият своя потенциал в реална високо професионална среда. Те ще стажуват в различни отдели, така че да добият цялостен опит в избраната сфера.

Кандидатстването за позициите може да се реализира чрез линковете по-долу, където е предоставена и изчерпателна информация за свободните стажантски места:

[Smart Factory | Data Analyst Intern](https://www.jobs.bg/job/5526676)

[Smart Factory | Mechanical Engineer Intern](https://www.jobs.bg/job/5526699)

[Smart Factory | Automation Engineering Intern](https://www.jobs.bg/job/5526541)

[Smart Factory | Human Resources Intern](https://www.jobs.bg/job/5526712)

**За Schneider Electric:**

Целта на Schneider е **да даде възможност на всички да се възползват максимално от енергията и ресурсите на планетата** за постигането на **напредък и устойчивост за всички**. Ние наричаме това **Life Is On**.

Нашата мисия е да бъдем вашият **дигитален партньор за устойчивост и ефективност**.

Ние управляваме дигиталната трансформация чрез интегриране на водещи в световен мащаб процеси и енергийни технологии, облачни платформи, контрол, софтуер и услуги през целия жизнен цикъл за осъществяването на интегрирано управление на компании, домове, сгради, центрове за данни, инфраструктура и промишлени сектори.

Ние сме **най-локалната от глобалните компании**. Поддръжник сме на отворените стандарти и екосистемите за партньорство, които приемат и се вдъхновяват от нашите споделени **смислени цели и ценности за приобщаване и овластяване.**

**Schneider Electric в България:**

Schneider Electric присъства в България от 1990 г. чрез марките Merlin Gerin и Telemechanique, които през 1993 г. се сливат в едно търговско представителство. През 1998 г. Schneider Electric основава свое дъщерно дружество в София – „Шнайдер Електрик България“ ЕООД. През 1999 г. компанията купува обособена част от завода за електроапаратура в гр. Перущица.

През 2007 г. Schneider Electric открива нов завод в гр. Пловдив, като основната му насоченост е производство на прекъсвачи. Инвестицията е в размер на 22 млн. евро и включва застроена площ и нови производствени мощности. Производството на Schneider Electric в България е от изключителна значимост за развитието на компанията в глобален мащаб.

През 2019 г. заводът на Schneider Electric в България получи Smart Factory сертификат – най-високия вътрешен стандарт на групата за индустриално производство, автоматизация и ефективно управление на процесите. Фабриката у нас е една от най-големите и модерни производствени бази на компанията в Европа и става първата и единствена Smart Factory на Schneider Electric за цяла Източна Европа. Над 65% от процесите в нея са изцяло автоматизирани, а екипът не спира внедряването на нови технологии. Със сертификата заводът на Schneider Electric в България се превръща в демонстрационен Smart Factory център за 14 държави.

Научете повече на: <https://www.se.com/bg/bg/>.

Life Is On

EcoStruxure

+ Lifecycle Services

**Следвайте ни:** 